Melestradurezh: krouet e voe kumun ar Roc'h-Bernez e 1790. Gant al lezenn eus an 23 a viz Eost 1790 e voe lakaet ar Roc'h-Bernez da benn ur c'hanton, hini ar Roc'h-Bernez, gant peder gumun ennañ: Nivilieg, ar Roc'h-Bernez, Sant-Aelwez ha Tehelieg, ha da benn ur bann, Bann ar Roc'h-Bernez, pemp kanton ennañ: ar Roc'h-Bernez, Kamoel, Muzilheg, Pleaol, ha Reoz. Gant Bonreizh ar Bloaz III (22 a viz Eost 1795) e voe lamet ar bannoù ha bodet e veze kuzulioù-kanton (ne chome tamm emrenerezh ebet gant kumunioù ar c'hanton). Brasaet e voe Kanton ar Roc'h-Bernez e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet en Arondisamant Gwened krouet e 1800.